**Oznam pre končiace ročníky**

**Pokyny týkajúce sa termínu a spôsobu odovzdávania okruhov na štátne skúšky**

V súvislosti s aktuálnou epidemiologickou situáciou a prerušením prezenčnej výučby na Fakulte manažmentu PU **je termín odovzdávania okruhov na štátne skúšky predĺžený do 09.04.2020.**

Keďže osobné konzultačné hodiny pedagogických zamestnancov a interných doktorandov sa nekonajú, je povinnosťou študenta **kontaktovať vedúceho/vedúcu svojej záverečnej práce (školiteľa/-ku)** elektronickou formou alebo telefonicky a **dohodnúť sa s ním/s ňou na okruhoch na štátne skúšky**.

Keďže v danej situácii nie je možné zabezpečiť podpisy vedúcich záverečných prác (školiteľov) na predpísaných tlačivách, **budeme akceptovať tlačivá bez podpisov pedagógov**.

**Povinnosťou študenta je do horeuvedeného termínu poslať vyplnené a podpísané tlačivo na sekretariát príslušnej katedry**\* (v danej situácii by bolo optimálne posielať to vo forme skenu).

\*Pozn.: Študent odovzdáva tlačivo na sekretariáte tej katedry, na ktorej bola téma záverečnej práce vypísaná.